Foto: John Thys / AFP Litva prezidenti Dalya Gribauskayte va mamlakatning Moskvadagi elchisi Remigiyus Motuzas Rossiya prezidenti Vladimir Putinning 7 mayga rejalashtirilgan inauguratsiyasi marosimiga taklif etilmadi. Bu haqda lžinios nashri xabar bermoqda. Portal Litva prezidenti ma’muriyatining matbuot xizmatiga tayangan. U yerdan xabar berishlaricha, ayni damga kelib marosimga taklifnoma yuborilmagan. «Litva TIVning aniqlik kiritishicha, juma kuni yakuniga qadar mamlakatimizning Moskvadagi elchixonasiga ham taklifnoma kelmagan», - deya yozadi portal. Vazirlikdan ta’kidlashlaricha, marosimda ishtirok etish to‘g‘risidagi qarorni taklifnoma olinganidan so‘ng qabul qilishadi.